Source: https://www.vero.fi/tulorekisteri/yritykset-ja-organisaatiot/yksityiskohtaiset-tulorekisterin-ohjeet/65138/tietojen-ilmoittaminen-tulorekisteriin-sijaismaksajan-maksamat-suoritukset4/
Timestamp: 2020-06-01 06:31:52+00:00
Document Index: 26503085

Matched Legal Cases: ['kko ', '§ 9', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Kotitalouden ilmoittamisvelvoitteita kuvataan tarkemmin ohjeessa Tietojen ilmoittaminen tulorekisteriin: kotitalous työn teettäjänä
Tämä ohje korvaa aikaisemman Tietojen ilmoittaminen tulorekisteriin: sijaismaksajan maksamat suoritukset -nimisen ohjeen. Luvussa 2.4. on päivitetty ohjeistusta ilmoittamisesta konkurssitilanteissa. Ohjeen loppuun on tehty taulukko ilmoitusten antamisesta konkurssitilanteissa.
Sijaismaksaja voi ilmoittaa samassa aineistossa yhden varsinaisen työnantajan kaikkien työntekijöiden tiedot. Samassa aineistossa ei voi ilmoittaa sijaismaksajana maksettuja suorituksia ja saman tahon omille työntekijöilleen maksamia suorituksia. Lisätietoa ilmoittamisesta on muissa tulorekisterin yksityiskohtaisissa ohjeissa.
Sijaismaksajan on annettava tulorekisteriin ilmoitus maksamistaan palkoista ja toimittamistaan ennakonpidätyksistä. Sijaismaksajan on lisäksi ilmoitettava tulorekisteriin työntekijältä perityt työeläke- ja työttömyysvakuutusmaksut, jos sijaismaksaja on perinyt ja vähentänyt työntekijälle maksamastaan palkasta työntekijän sosiaalivakuutusmaksut. Tulo verotetaan tulonsaajan verotuksessa sijaismaksajan ilmoituksen perusteella. Vastaavalla tavalla takaaja, velkoja tai muu maksaja on velvollinen antamaan sijaismaksajana maksamistaan suorituksista ilmoituksen tulorekisteriin. Sosiaalivakuutusmaksut voidaan määrätä varsinaiselle työnantajalle jo sijaismaksajan ilmoitusten perusteella.
Varsinaisen työnantajan pitää antaa tulorekisteriin palkkatietoilmoitus sekä työnantajan erillisilmoitus palkanmaksukuukausittain viimeistään maksukuukautta seuraavan kalenterikuukauden viidentenä päivänä (laki tulotietojärjestelmästä, 12 § 9 mom). Jos varsinainen työnantaja on lisäksi maksanut itse tulonsaajalle suorituksia, myös ne pitää ilmoittaa sijaismaksajan maksamien suoritusten lisäksi. Tällöin on kuitenkin huomioitava, että varsinaisen työnantajan maksamien suoritusten ilmoittamisen määräaika on pääsääntöisesti viidentenä kalenteripäivänä maksupäivän jälkeen.
Ilmoittamisen määräajat ja niiden noudattamatta jättämisestä seuraavat sanktiot kuvataan tarkemmin ohjeissa Tulotietojen ilmoittaminen: seuraamusmaksut sekä ohjeessa Tietojen ilmoittaminen tulorekisteriin.
Termit ja selitteet
Sopimustyönantaja Työeläkealan käyttämä nimitys työnantajasta seuraavassa tilanteessa: Työnantajalla on palveluksessaan jatkuvasti vähintään yksi työntekijä tai sen maksamat palkat kuuden kuukauden aikana ovat vähintään 8 676 euroa (vuonna 2020). Sopimustyönantaja on tehnyt sopimuksen työeläkevakuutusyhtiön kanssa ja sillä on voimassa oleva TyEL-vakuutus (eläkejärjestelynumero NN-xxxxxxxx).
Tilapäinen työnantaja Työeläkealan käyttämä nimitys työnantajasta seuraavassa tilanteessa: Työnantaja on järjestänyt työntekijöidensä eläketurvan tekemättä vakuutussopimusta. Tilapäisenä työnantajana voi toimia vain, jos työnantajan palveluksessa ei ole jatkuvasti työntekijää ja jonka määräaikaisissa työsuhteissa oleville työntekijöille kuuden kuukauden ajalta maksamat palkat ovat yhteensä alle 8 676 euroa (vuonna 2020).
Avustettava Tarkoitetaan avustettavana olevaa henkilöä eli varsinaista työnantajaa.
Varsinaisen työnantajan on annettava palkkatietoilmoitus tulorekisteriin erityisesti sijaismaksajatilanteita varten tarkoitetulla tulolajeilla (ks. luettelo alla). Jos tulonsaajalle maksettu palkka on kaikkien sosiaalivakuutusmaksujen alainen, varsinainen työnantaja ilmoittaa palkan tulolajilla ”Sijaismaksajan maksama palkka, josta työnantaja maksaa työnantajan sosiaalivakuutusmaksut (työeläke-, sairaus-, työttömyys- sekä työtapaturma- ja ammattitautivakuutusmaksu)”. Jos palkka on ainoastaan jonkin työnantajamaksun alainen, tulo ilmoitetaan kyseistä vakuutusmaksua koskevalla tulolajilla. Jos tulo olisi esimerkiksi pelkästään työnantajan sairausvakuutusmaksun alainen, se ilmoitettaisiin tulolajilla ”Sijaismaksajan maksama palkka, josta työnantaja maksaa työnantajan sairausvakuutusmaksun”. Sijaismaksajatilanteita varten tarkoitettuja tulolajeja voi antaa useita samasta suorituksesta (katso luvun 2.1. esimerkki 3, taulukko 2 ja luvun 2.4 esimerkki 9, taulukko 2).
Koodiarvot ja tulolajien nimet.
Varsinaisen työnantajan pitää antaa tulorekisteriin myös työnantajan erillisilmoitus, jossa työnantaja ilmoittaa laskemansa työnantajan sairausvakuutusmaksun yhteismäärän ja työnantajan sairausvakuutusmaksusta mahdollisesti vähennettävien erien perusteella laskemansa vähennettävän määrän. Kotitalouden on annettava työnantajan erillisilmoitus, jos yhdelle tulonsaajalle maksettu palkka ylittää 1 500 euroa vuodessa. Kotitalouden ilmoittamisvelvoitteet kuvataan tarkemmin ohjeessa Tietojen ilmoittaminen tulorekisteriin: kotitalous työn teettäjänä.
Työnantajan erillisilmoituksen antamiseen vaikuttaa se, maksaako varsinainen työnantaja palkkoja säännöllisesti vai satunnaisesti sekä se, onko maksettu suoritus ollut sairausvakuutusmaksun perusteena olevaa tuloa vai muuta tuloa.
Sijaismaksaja maksaa kuukauden aikana suorituksia, jotka ovat sairausvakuutusmaksun alaisia ja varsinainen työnantaja on säännöllinen työnantaja:
Varsinainen työnantaja ilmoittaa työnantajan sairausvakuutusmaksun yhteismäärän joka kuukausi.
Sijaismaksaja maksaa kuukauden aikana suorituksia, jotka ovat sairausvakuutusmaksun alaisia ja varsinainen työnantaja on satunnainen työnantaja:
Varsinainen työnantaja ilmoittaa työnantajan sairausvakuutusmaksun yhteismäärän niiltä kuukausilta, kun palkkoja on maksettu.
Sijaismaksaja maksaa kuukauden aikana pelkästään sellaisia suorituksia, jotka eivät ole sairausvakuutusmaksun alaisia ja varsinainen työnantaja on säännöllinen työnantaja:
Jos suoritus on ollut esimerkiksi työkorvausta, ulkopuoliselle maksettua kokouspalkkiota tai kustannusten korvauksia, varsinainen työnantaja ilmoittaa työnantajan sairausvakuutusmaksun määränä 0 euroa.
Sijaismaksaja maksaa kuukauden aikana pelkästään sellaisia suorituksia, jotka eivät ole sairausvakuutusmaksun alaisia ja varsinainen työnantaja on satunnainen työnantaja:
Jos suoritus on ollut esimerkiksi ulkopuoliselle maksettua kokouspalkkiota tai kustannusten korvauksia, varsinainen työnantaja ilmoittaa työnantajan sairausvakuutusmaksun määränä 0 euroa.
Jos suoritus on ollut esimerkiksi työkorvausta, ei työnantajan erillisilmoitusta tarvitse antaa.
Esimerkki 1: Perustapaus, varsinainen työnantaja on sopimustyönantaja
Esimerkki 1, taulukko 1/3
Palkanmaksupäivä: 15.08.20xx
Palkanmaksukauden alkupäivä: 01.08.20xx
Palkanmaksukauden loppupäivä: 31.08.20xx
Suorituksen maksajan (=sijaismaksajan) tiedot
Tunnisteen tyyppi: Y-tunnus
Tunniste:1234567-8 (sijaismaksajan asiakastunniste)
Sijaismaksaja-tietoryhmä
Toimii sijaismaksajana: Kyllä
Työnantajan tunnisteen tyyppi: Y-tunnus
Työnantajan tunniste: 8765432-1 (varsinaisen työnantajan asiakastunniste)
Tunnisteen tyyppi: Henkilötunnus (tulonsaajan asiakastunniste)
Tunniste: ppkkvv-1234
201 Aikapalkka 1500.00
207 Iltavuorolisä 500.00
402 Ennakonpidätys 400.00
413 Työntekijän työeläkevakuutusmaksu 143.00
414 Työntekijän työttömyysvakuutusmaksu 25.00
Esimerkki 1, taulukko 2/3
Suorituksen maksajan (=varsinaisen työnantajan) tiedot
Tunniste: 8765432-1 (varsinaisen työnantajan asiakastunniste)
Ammattiluokitus: Tilastokeskuksen ammattiluokitus
Ammattiluokan tunniste: NNNNN
Työeläkelaitoksen yhtiötunnus: NN
Työeläkelaitoksen eläkejärjestelynumero: NN-XXXXXXXX
Ansaintakausi: 01.08.–15.08.20xx
Esimerkki 1, taulukko 3/3
Ilmoituspäivä: 05.09.20nn
Maksukuukausi: 08
Maksuvuosi: 20nn
Esimerkki 2: Perustapaus, varsinainen työnantaja on tilapäinen työnantaja
Esimerkki 2, taulukko 1/4
Palkanmaksupäivä: 15.02.20xx
Palkamaksukauden alkupäivä: 01.02.20xx
Palkanmaksukauden loppupäivä: 10.02.20xx
Tunniste: 77885544-8 (sijaismaksajan asiakastunniste)
Työnantajan tunnisteen tyyppi: Y-tunnus tai henkilötunnus
Työnantajan tunniste: 01010101-1 (varsinaisen työnantajan asiakastunniste)
Tunniste: ppkkvv-4321
Koodi Tulolajien tiedot euroa
227 Urakkapalkka 1000.00
208 Irtisanomisajan korvaus 500.00
217 Odotusajan korvaus 150.00
402 Ennakonpidätys (1650 eurosta) 375.00
413 Työntekijän työeläkevakuutusmaksu (1000 eurosta) 71.50
414 Työntekijän työttömyysvakuutusmaksu (1000 eurosta) 12.50
Esimerkki 2, taulukko 2/4
103 Palkkasumma, joka on sosiaalivakuutusmaksujen alainen 1000.00
Esimerkki 2, taulukko 3/4
Palkanmaksukauden loppupäivä: 28.02.20xx
Tunniste: 01010101-1 (varsinaisen työnantajan asiakastunniste)
Tulonsaajan tiedot (+ nimi- ja osoitetiedot sekä asiointikieli)
Ansaintakausi: 01.02.-28.02.20xx
Jos tilapäinen työnantaja ilmoittaa palkkatiedot paperilomakkeella tai sähköisen asiointipalvelun verkkolomakkeella, työnantaja antaa ilmoituksella vain työeläkelaitoksen yhtiötunnuksen. Jos tiedot ilmoitetaan teknisen rajapinnan tai latauspalvelun kautta, yhtiötunnuksen lisäksi on annettava tilapäiselle työnantajalle tarkoitettu työeläkelaitoksen eläkejärjestelynumero.
Esimerkki 2, taulukko 4/4
Ilmoituspäivä: 05.03.20nn
Maksukuukausi: 02
102 Työnantajan sairausvakuutusmaksu (yhteismäärä) 13.40
Esimerkki 3: Perustapaus, maksetaan tuloa 16-vuotiaalle
Palkanmaksupäivä: 01.04.20xx
Palkamaksukauden alkupäivä: 01.04.20xx
Tunniste: 1234567-8 (sijaismaksajan asiakastunniste)
Työnantajan tunniste: 11223344-5 (varsinaisen työnantajan asiakastunniste)
Tunniste: ppkkvv-1111
201 Aikapalkka 2250.00
402 Ennakonpidätys 450.00
Palkanmaksukauden loppupäivä: 15.04.20xx
Tunniste: 11223344-5 (varsinaisen työnantajan asiakastunniste)
Vakuttamistilanteen poikkeustilanteen tyyppi: Ei vakuuttamisvelvollisuutta (työttömyysvakuutus)
Vakuttamistilanteen poikkeustilanteen tyyppi: Ei vakuuttamisvelvollisuutta (työeläkevakuutus)
Sijaismaksajan maksama palkka, josta työnantaja maksaa työtapaturma- ja ammattitautivakuutusmaksun
Ansaintakausi: 16.03.-31.02.20xx
Sijaismaksajan maksama palkka, josta työnantaja maksaa työnantajan sairausvakuutusmaksun
Ilmoituspäivä: 05.05.20nn
Maksukuukausi: 04
102 Työnantajan sairausvakuutusmaksu (yhteismäärä) 30.15
Esimerkki 4: Varsinainen työnantaja maksaa myös itse tulonsaajalle palkkaa
Esimerkki 4, taulukko 1/3
Palkamaksukauden alkupäivä: 01.11.20xx
Tunniste: ppkkvv-3322
201 Aikapalkka 1750.00
402 Ennakonpidätys 350.00
413 Työntekijän työeläkevakuutusmaksu (1750 eurosta) 125.12
414 Työntekijän työttömyysvakuutusmaksu (1750 eurosta) 21.87
Esimerkki 4, taulukko 2/3
Sijaismaksajan maksama palkka, josta työnantaja maksaa työnantajan sosiaalivakuutusmaksut
Ansaintakausi: 01.11.-30.11.20xx
Ansaintakausi: 16.11.-17.11.20xx
402 Ennakonpidätys (175 eurosta) 35.00
413 Työntekijän työeläkevakuutusmaksu (175 eurosta) 12.51
414 Työntekijän työttömyysvakuutusmaksu (175 eurosta) 2.18
Esimerkki 4, taulukko 3/3
Ilmoituspäivä: 05.12.20nn
Maksukuukausi: 11
102 Työnantajan sairausvakuutusmaksu (yhteismäärä) 25.98
Kunta toimii sijaismaksajana, kun se maksaa henkilökohtaisen avustajan palkat omista varoistaan. Kunta antaa ilmoituksen sijaismaksajana kohdan 2.1. mukaisesti. Usein kunta hoitaa avustettavan puolesta myös muut työnantajavelvollisuudet, kuten antaa varsinaisen työnantajan puolesta palkkatietoilmoitukset ja työnantajan erillisilmoitukset tulorekisteriin sekä maksaa sosiaalivakuutusmaksut sosiaalivakuuttajille. Kunta toimii tältä osin varsinaisen työnantajan puolesta sopimukseen perustuen asiamiehenä hoitaen vakuuttamisen, vakuutusmaksujen maksamisen ja ilmoittamisen.
Kun on kyse sijaismaksajatilanteesta ja avustettava on alaikäinen, tulorekisteriin ilmoitetaan varsinaisen työnantajan tietona aina avustettavan henkilön tiedot. Näin tehdään, vaikka mahdollisia sopimuksia olisi solmittu huoltajan kanssa.
Sijaismaksajana voi toimia kunnan lisäksi myös kuntayhtymä.
Esimerkki 5: Kunta maksaa henkilökohtaisen avustajan palkan
Esimerkki 5, taulukko 1/3
Palkamaksukauden alkupäivä: 01.08.20xx
Suorituksen maksajan (=sijaismaksajana toimivan kunnan) tiedot
Työnantajan tunnisteen tyyppi: Henkilötunnus (suomalainen)
Työnantajan tunniste: ppkkvv-9999 (avustettavan asiakastunniste)
Tunnisteen tyyppi: Henkilötunnus
Tunniste: ppkkvv-4321 (avustajana toimivan tulonsaajan asiakastunniste)
201 Aikapalkka 1000.00
402 Ennakonpidätys 200.00
Esimerkki 5, taulukko 2/3
Suorituksen maksajan (=varsinaisena työnantajana toimivan avustettavan) tiedot
Tunniste: ppkkvv-9999 (avustettavan asiakastunniste)
Ansaintakausi: 01.08.-15.08.20xx
Esimerkki 5, taulukko 3/3
Varsinaisen työnantajan ilmoitus (työnantajan erillisilmoitus), jonka antaa joko avustettava itse tai kunta
Perheenjäsen (perhe) vastaa työsopimussuhteisen hoitajan työnantajavelvoitteista ja sosiaalivakuutusmaksuista myös yksityisen hoidon tuen osalta. Perheenjäsenellä tarkoitetaan sitä henkilöä, joka on tehnyt Kelalle hakemuksen yksityisen hoidon tuesta.
Perheenjäsen on velvollinen ottamaan työsuhteessa olevalle hoitajalle työeläkevakuutuksen ja maksamaan työttömyysvakuutusmaksut. Perheenjäsenen on myös otettava tapaturmayhtiöstä työtapaturma- ja ammattitautivakuutus ennen kuin lastenhoitaja aloittaa työnsä. Edellä kuvatussa tilanteessa Kela ilmoittaa sijaismaksajan ilmoituksella varsinaisen työnantajan tietona sen perheenjäsenen tiedot, joka vastaa työnantajavelvoitteista. Perheenjäsen hoitaa työnantajavelvoitteet ja ilmoittaa maksetut palkat ja muut palkkatietoilmoituksen tiedot varsinaisen työnantajan ilmoituksella. Perheenjäsen käyttää varsinaisen työnantajan käyttöön varattuja tulolajeja.
Esimerkki 6: Kela maksaa perheen palkkaamalle hoitajalle yksityisen hoidon tukea. Perhe ei maksa itse suorituksia tulonsaajalle
Suorituksen maksajan (=sijaismaksajana toimivan Kelan) tiedot
Tunniste: 11111111-1 (Kelan asiakastunniste)
Työnantajan tunnisteen tyyppi: Henkilötunnus
Työnantajan tunniste: ppkkvv-9988 (perheenjäsenen asiakastunniste)
Tunniste: ppkkvv-6655 (hoitajana toimivan tulonsaajan asiakastunniste)
355 Yksityisen hoidon tuki (palkka) 300.00
402 Ennakonpidätys 60.00
Tunniste: ppkkvv-9988 (varsinaisena työnantajana toimivan perheenjäsenen asiakastunniste)
321 Sijaismaksajan maksama palkka, josta työnantaja maksaa työnantajan sosiaalivakuutusmaksut 300.00
413 Työntekijän työeläkevakuutusmaksu (300 eurosta) 21.45
414 Työntekijän työttömyysvakuutusmaksu (300 eurosta) 3.75
Perheenjäsenen antama varsinaisen työnantajan ilmoitus (työnantajan erillisilmoitus)
102 Työnantajan sairausvakuutusmaksu (yhteismäärä) 4.02
Jos perhe maksaa lastenhoitajalle lisäksi muuta tuloa, myös se pitää ilmoittaa tulorekisteriin. Perheen maksamat muut suoritukset tulonsaajalle voidaan ilmoittaa samalla ilmoituksella, jolla ilmoitetaan sijaismaksajan maksamat palkat, jos suoritukset maksetaan samana maksupäivänä.
Esimerkki 7: Perhe maksaa hoitajalle palkkaa Kelan maksaman yksityisen hoidon tuen lisäksi
402 Ennakonpidätys (1000 eurosta) 200.00
413 Työntekijän työeläkevakuutusmaksu (1300 eurosta) 92.95
414 Työntekijän työttömyysvakuutusmaksu (1300 eurosta) 16.25
102 Työnantajan sairausvakuutusmaksu (yhteismäärä) 17.42
Palkkaturvaa haetaan Uudenmaan Elinkeino-, liikenne- ja ympäristökeskukselta (ELY-keskukselta). Palkkaturvajärjestelmä turvaa työntekijän työsuhteesta johtuvien saatavien maksamisen työnantajan maksukyvyttömyyden varalta. Palkkaturvana maksetaan työntekijän työsuhteesta johtuvia saatavia, joiden peruste ja määrä on saatu selvitettyä. Palkkaturvan hakijana voi olla työntekijä tai työntekijäjärjestö, jolle työntekijä on siirtänyt saatavansa perittäväksi. Jos työnantaja on konkurssissa, tietyissä tilanteissa palkkaturvaa voi hakea työntekijöiden puolesta myös konkurssipesä. ELY-keskus perii maksetun palkkaturvan takaisin työnantajalta, tämän konkurssipesältä ja muilta mahdollisilta maksuvelvollisilta.
Erityisen tärkeää on huomioida, että tiedot ilmoitetaan oikealla maksajan tunnisteella. Sosiaalivakuuttajat saavat tulorekisterin kautta tiedon siitä, onko kyse valvottavasta saatavasta vai pesän massavelkaisesta vastuusta sen perusteella, onko maksajan Y-tunnuksena ilmoitettu varsinaisen työnantajan ilmoituksella konkurssivelallisen vai konkurssipesän Y-tunnus.
2.4.1 ELY-keskus maksaa palkan palkkaturvana
Kun Uudenmaan ELY-keskus maksaa työntekijöiden palkkaa palkkaturvana, ELY-keskus toimii sijaismaksajana. Se toimittaa palkasta ennakonpidätyksen ja vähentää siitä työntekijän työeläkevakuutusmaksun ja työttömyysvakuutusmaksun.
ELY-keskus antaa palkkatietoilmoitukset tulorekisteriin jokaisesta tulonsaajasta erikseen viimeistään viidentenä päivänä maksupäivästä. Varsinainen työnantaja antaa tulorekisteriin tulonsaajan palkkatietoilmoitukset ELY-keskuksen palkkaturvana maksamista palkoista käyttämällä kappaleessa 2.1 kuvattuja erityisiä, sijaismaksajatilanteita varten tarkoitettuja varsinaisen työnantajan tulolajeja. Lisäksi varsinainen työnantaja antaa työnantajan erillisilmoituksen. Varsinaisen työnantajan ilmoitukset (palkkatietoilmoitukset ja työnantajan erillisilmoitukset) annetaan palkanmaksukuukausittain viimeistään maksukuukautta seuraavan kalenterikuukauden viidentenä päivänä. Varsinaisen työnantajan ilmoitukset annetaan joko varsinaisen työnantajan eli konkurssivelallisen tunnisteella tai konkurssipesän tunnisteella riippuen siitä, onko kyse valvottavasta vai massavelkaisesta palkkasaatavasta.
Esimerkki 8: ELY-keskus maksaa valvottavan palkkasaatavan.
Uudenmaan ELY-keskus maksaa työntekijälle tämän palkkasaatavan 2 000 euroa. Tulosta toimitetaan 500 euron ennakonpidätys. ELY-keskus ilmoittaa maksamansa suorituksen tulorekisteriin. Saatava on syntynyt ennen konkurssia.
ELY-keskuksen antama sijaismaksajan palkkatietoilmoitus
Palkanmaksupäivä: 3.12.20xx
Palkamaksukauden alkupäivä: 01.12.20xx
Palkanmaksukauden loppupäivä: 31.12.20xx
Suorituksen maksajan (=ELY-keskuksen) tiedot
Tunniste: 77885544-8 (Uudenmaan ELY-keskuksen asiakastunniste)
Työnantajan tunniste: 02020202-1 (varsinaisen työnantajan eli konkurssivelallisen asiakastunniste)
Maksettu palkkaturvana: Kyllä
201 Aikapalkka 2000.00
402 Ennakonpidätys 500.00
Uudenmaan ELY-keskus toimittaa Eläketurvakeskukselle (ETK) palkkaturvapäätöksen. ETK toimittaa palkkaturvapäätöksen oikealle vakuutusyhtiölle varsinaisen työnantajan asiakastunnisteen, kuten Y-tunnuksen, sekä eläkejärjestelynumeron perusteella.
Tunniste: 02020220-1 (varsinaisen työnantajan eli konkurssivelallisen asiakastunniste)
321 Sijaismaksajan maksama palkka, josta työnantaja maksaa työnantajan sosiaalivakuutusmaksut 2000.00
Ilmoituksella annetaan konkurssivelallisen eli varsinaisen työnantajan eläke- ja tapaturmavakuutustiedot. Työtapaturmavakuutuksen vakuutusnumero on annettava ilmoituksella vain, jos työntekijät on vakuutettu useammalla kuin yhdellä työtapaturma- ja ammattitautivakuutuksella.
Ilmoituspäivä: 05.01.20nn
Tunniste: 02020202-1 (varsinaisen työnantajan eli konkurssivelallisen asiakastunniste)
Maksukuukausi: 12
2.4.2 Konkurssipesä maksaa palkan (nopeutettu palkkaturva)
Konkurssipesä voi hakea palkkaturvaa työntekijöiden puolesta tekemällä yhteisen hakemuksen Uudenmaan ELY-keskukselle. Nopeutettuna palkkaturvana voidaan hakea sekä valvottavia palkkasaatavia että massavelkaisia palkkoja. Valvottavia palkkasaatavia ovat ennen konkurssia syntyneet saatavat konkurssin asettamispäivään asti kyseinen päivä mukaan lukien. Valvottaviin saataviin kuuluvat käytännössä kaikki normaalisti niin sanotussa lopputilissä maksettavat saatavat, kuten lomakorvaukset. Massavelkaisia palkkoja ovat konkurssin alkamisen jälkeisenä aikana syntyneet saatavat, eli käytännössä yleensä vain kahden viikon irtisanomisajan palkat mahdollisine liitännäisineen. Lomakorvaus on massavelkainen saatava vain, jos se on työsuhteen aikana määräytynyt prosenttiperusteisesti.
Konkurssipesä hakee palkkaturvana palkkasaatavien bruttosummaa, josta on vähennetty työntekijän työeläke- ja työttömyysvakuutusmaksut. Palkkaturva maksetaan konkurssipesän tilille. Pesä maksaa palkat työntekijöille, toimittaa palkoista ennakonpidätykset ja tekee mahdolliset muut tilitykset. Työnantajamaksut sekä työntekijän työeläke- ja työttömyysvakuutusmaksut ovat joko työnantajan valvottavaa velkaa tai konkurssipesän velkaa saatavista riippuen.
Konkurssipesä antaa varsinaisen työnantajan ilmoitukset varsinaisen työnantajan eli konkurssivelallisen tunnisteella silloin, kun kyse on valvottavasta palkkasaatavasta, ja konkurssipesän tunnisteella silloin, kun kyse on massavelkaisesta palkkasaatavasta. Jos konkurssipesä jatkaa konkurssivelallisen liike- tai elinkeinotoimintaa ja maksaa konkurssin asettamisen jälkeen tehdystä työstä palkkoja, konkurssipesä toimii varsinaisena työnantajana. Tällöin konkurssipesä antaa omalla tunnisteellaan sekä palkkatietoilmoitukset että työnantajan erillisilmoitukset (poikkeuksena jäljempänä kuvattu valvottavien palkkasaatavien ilmoittaminen).
Jos konkurssipesä ei teetä irtisanomisaikana lainkaan töitä irtisanotulla työntekijällä, pitää konkurssipesän antaa tulorekisteriin kaksi palkkatietoilmoitusta, jotta tiedot välittyvät oikein eri vakuuttajille. Tästä poikkeustilanteesta tarkemmin luvussa 2.4.2.3.
Kun konkurssipesä hakee tulonsaajille kuuluvia valvottavia palkkasaatavia Uudenmaan ELY-keskukselta nopeutettuna menettelynä, ELY-keskus maksaa saatavien yhteissumman konkurssipesän tilille. Konkurssipesä maksaa palkat tulonsaajille, toimittaa ennakonpidätyksen, ja tekee ilmoitukset tulorekisteriin. Tällöin palkkaturvan myöntänyt Uudenmaan ELY-keskus ei anna mitään ilmoituksia. Tässä tapauksessa konkurssipesä toimii sijaismaksajana varsinaisen työnantajan eli konkurssivelallisen puolesta. ELY-keskus vähentää konkurssipesälle maksettavasta palkkaturvasta työntekijän työeläke- ja työttömyysvakuutusmaksun, joten konkurssipesä ei pidätä niitä palkasta. Ne pitää kuitenkin ilmoittaa konkurssipesän antamalla sijaismaksajan palkkatietoilmoituksella.
Konkurssipesä antaa ilmoitukset tulorekisteriin sijaismaksajana omalla Y-tunnuksellaan (katso esimerkki 9, taulukko 1). Konkurssipesä antaa myös varsinaisen työnantajan ilmoitukset. Varsinaisen työnantajan ilmoituksella maksajana ilmoitetaan konkurssiin menneen varsinaisen työnantajan tunniste (katso esimerkki 9, taulukko 2).
Kun konkurssipesä maksaa palkkoja nopeutetun palkkaturvan tilanteessa, samalla ilmoituksella ei voi ilmoittaa valvottavia ja massavelkaisia palkkoja, koska annettavat maksajan tiedot ovat erilaiset. Nopeutetussa palkkaturvassa annetaan tilanteesta riippuen joitakin seuraavista ilmoituksista:
1) Sijaismaksajan palkkatietoilmoitus (valvottavat palkat)
2) Varsinaisen työnantajan palkkatietoilmoitus konkurssivelallisen tunnuksella (valvottavat palkat)
3) Varsinaisen työnantajan palkkatietoilmoitus konkurssipesän ilmoituksella (massavelkaiset palkat, ks. luku 2.4.2.3)
4) Työnantajan erillisilmoitus konkurssivelallisen tunnisteella
5) Työnantajan erillisilmoitus konkurssipesän tunnisteella
Alla kuvataan, missä tilanteissa eri ilmoitukset annetaan ja millä tunnisteella.
Esimerkki 9: Nopeutettu palkkaturva, konkurssipesä maksaa valvottavat palkkasaatavat.
Yhtiö on asetettu konkurssiin 1.3.2019 ja vuoden 2019 palkat työntekijöille on maksamatta. Valvottavia saatavia ovat palkat ajalta 1.1.–1.3.2019 ja massavelkaisia ovat irtisanomisajan palkat ajalta 2.3.–15.3. Tulonsaajalle maksetaan 2 000 euroa, josta valvottavia palkkoja 1 700 euroa kohdistuu aikaan 1.1.–1.3.2019 ja massavelkaisia palkkoja 300 euroa, jotka kohdistuvat aikaan 2.3.–15.3.2019. (Massavelkaisten palkkojen ilmoittaminen kuvataan esimerkissä 10.)
Konkurssipesä on hakenut valvottavien ja massavelkaisten palkkojen maksuun palkkaturvaa työntekijöiden puolesta tekemällä yhteisen hakemuksen Uudenmaan ELY-keskukselle. Palkkaturva maksetaan konkurssipesän tilille. Pesänhoitaja maksaa nettopalkat saajille 15.3. ja tilittää ennakonpidätykset Verohallinnolle.
Valvottavat palkkasaatavat kohdistuvat aikaan ennen konkurssia. Sijaismaksajan ilmoitus annetaan konkurssipesän Y-tunnuksella (esimerkki 9, taulukko 1). Varsinaisen työnantajan palkkatietoilmoitus annetaan varsinaisen työnantajan eli konkurssivelallisen Y-tunnuksella ja vakuutustiedoilla (esimerkki 9, taulukko 2).
Sijaismaksajan palkkatietoilmoitus konkurssipesän tunnisteella
Palkanmaksupäivä: 15.03.20xx
Palkamaksukauden alkupäivä: 01.01.20xx
Palkanmaksukauden loppupäivä: 01.03.20xx
Suorituksen maksajan (=konkurssipesän) tiedot
Tunniste: 01010101-2 (konkurssipesän asiakastunniste)
201 Aikapalkka 1700.00
413 Työntekijän työeläkevakuutusmaksu 121.55
414 Työntekijän työttömyysvakuutusmaksu 21.25
Konkurssipesä antaa varsinaisen työnantajan ilmoituksella maksajan tietona varsinaisen työnantajan eli konkurssivelallisen Y-tunnuksen ja vakuutustiedot (esimerkki 9, taulukko 2).
321 Sijaismaksajan maksama palkka, josta työnantaja maksaa työnantajan sosiaalivakuutusmaksut 1700.00
Työnantajan sairausvakuutusmaksuvelvollisuus valvottavista palkkasaatavista on varsinaisella työnantajalla eli konkurssivelallisella. Konkurssipesä antaa työnantajan erillisilmoituksen käyttäen varsinaisen työnantajan (konkurssivelallisen) Y-tunnusta:
Varsinaisen työnantajan ilmoitus konkurssivelallisen tunnisteella (työnantajan erillisilmoitus)
Ilmoituspäivä: 05.04.20nn
Tunniste: 02020202-1 (konkurssivelallisen asiakastunniste)
Maksukuukausi: 03
102 Työnantajan sairausvakuutusmaksu (yhteismäärä) 22.78
2.4.2.2 Massavelkaiset palkat
Massavelkaisia palkkoja ovat konkurssin alkamisen jälkeisenä aikana syntyneet saatavat eli käytännössä yleensä vain kahden viikon irtisanomisajan palkat mahdollisine liitännäisineen. Lomakorvaus on massavelkainen saatava vain, jos se on työsuhteen aikana määräytynyt prosenttiperusteisesti.
Massavelkaisten palkkojen kohdalla kyseessä ei ole varsinainen sijaismaksajatilanne. Konkurssipesä maksaa palkat pesän varoista ja on myös velvollinen ottamaan työeläke- ja työtapaturmavakuutukset. Konkurssipesä antaa palkkatietoilmoituksen tulorekisteriin omalla Y-tunnuksellaan. Ilmoituksella ilmoitetaan niiden vakuutusten tiedot (eläkejärjestelynumero ja työtapaturmavakuutuksen vakuutusnumero), jotka konkurssipesä on ottanut massavelkaisia palkkoja varten (ks. kuitenkin kohta 2.4.2.3., jos töitä ei teetetä irtisanomisaikana). Työtapaturmavakuutuksen vakuutusnumero on annettava ilmoituksella vain, jos työntekijät on vakuutettu useammalla kuin yhdellä työtapaturma- ja ammattitautivakuutuksella. Tiedot ilmoitetaan tavallisella palkkatietoilmoituksella esimerkin 10 (taulukko 1) mukaisesti.
Esimerkki 10: Konkurssipesä maksaa massavelkaisen irtisanomisajan palkan.
Yhtiö on asetettu konkurssiin 1.3.2019 ja vuoden 2019 palkat työntekijöille on maksamatta. Valvottavia saatavia ovat palkat ajalta 1.1.–1.3.2019 ja massavelkaisia ovat irtisanomisajan palkat ajalta 2.3.–15.3. Tulonsaajalle maksetaan 2 000 euroa, josta valvottavia palkkoja 1 700 euroa kohdistuu aikaan 1.1.–1.3.2019 ja massavelkaisia palkkoja 300 euroa, jotka kohdistuvat aikaan 2.3.–15.3.2019.( Valvottavat palkat ilmoitetaan esimerkin 9 mukaisesti.)
Esimerkki 10, taulukko 1/2
Konkurssipesän antama palkkatietoilmoitus
Palkamaksukauden alkupäivä: 02.03.20xx
Palkanmaksukauden loppupäivä: 15.03.20xx
201 Aikapalkka 300.00
402 Ennakonpidätys 50.00
413 Työntekijän työeläkevakuutusmaksu 21.45
414 Työntekijän työttömyysvakuutusmaksu 3.75
Konkurssipesä laskee massavelkaisista palkoista myös työnantajan sairausvakuutusmaksun, maksaa sen konkurssipesän varoista ja antaa työnantajan erillisilmoituksen konkurssipesän Y-tunnuksella.
Esimerkki 10, taulukko 2/2
Konkurssipesän antama työnantajan erillisilmoitus
2.4.2.3 Poikkeustilanne: konkurssipesä ei teetä töitä irtisanotulla työntekijällä
Jos konkurssipesä ei teetä irtisanomisaikana lainkaan töitä irtisanotulla työntekijällä, pitää konkurssipesän antaa tulorekisteriin kaksi palkkatietoilmoitusta, jotta tiedot välittyvät oikein eri tiedon käyttäjille. Konkurssipesä antaa omalla asiakastunnisteellaan palkkatietoilmoituksen, jossa suljetaan pois työtapaturmavakuutusvelvollisuus (katso esimerkki 11, taulukko 1). Tältä ilmoitukselta tieto välittyy esimerkiksi Verohallinnolle, Työllisyysrahastolle ja työeläkelaitokselle. Lisäksi konkurssipesä antaa konkurssivelallisen asiakastunnisteella toisen palkkatietoilmoituksen, jossa ilmoitetaan sama palkka tulolajilla 324 "Sijaismaksajan maksama palkka, josta työnantaja maksaa työtapaturma- ja ammattitautivakuutusmaksun” (katso esimerkki 11, taulukko 2). Tältä ilmoitukselta tieto välittyy työtapaturmavakuutusyhtiölle.
Esimerkki 11: Konkurssipesän ilmoittama massavelka, kun konkurssipesä ei teetä töitä irtisanotulla.
Konkurssipesä antaa kaksi palkkatietoilmoitusta: yhden omalla Y-tunnuksellaan ja toisen konkurssivelallisen Y-tunnuksella.
Palkkatietoilmoitus konkurssipesän tunnisteella
Konkurssipesä antaa palkkatietoilmoituksen tulorekisteriin omalla Y-tunnuksellaan. Ilmoituksella annetaan tieto Vakuuttamisen poikkeustilanteen tyyppi: ei vakuuttamisvelvollisuutta (työtapaturma- ja ammattitautivakuutus). Ilmoituksella annetaan konkurssipesän ottaman vakuutuksen tiedot, työeläkelaitoksen yhtiötunnus ja eläkejärjestelynumero.
Palkkatietoilmoitus konkurssivelallisen tunnisteella
Konkurssipesä antaa palkkatietoilmoituksen tulorekisteriin konkurssivelallisen Y-tunnuksella työtapaturmavakuutusyhtiötä varten. Ilmoituksella annetaan konkurssivelallisen työtapaturmavakuutuksen tiedot ja käytetään tulolajia 324 "Sijaismaksajan maksama palkka, josta työnantaja maksaa työtapaturma- ja ammattitautivakuutusmaksun". Työtapaturmavakuutuksen vakuutusnumero on annettava ilmoituksella vain, jos työntekijät on vakuutettu useammalla kuin yhdellä työtapaturma- ja ammattitautivakuutuksella.
Suorituksen maksajan (=konkurssivelallisen) tiedot
324 Sijaismaksajan maksama palkka, josta työnantaja maksaa työtapaturma- ja ammattitautivakuutusmaksun 300.00
Työnantajan sairausvakuutusmaksuvelvollisuus on myös poikkeustilanteessa konkurssipesällä, joten työnantajan erillisilmoitus annetaan konkurssipesän Y-tunnuksella.
Työnantajan erillisilmoitus konkurssipesän tunnisteella
2.4.2.4 Työnantajan erillisilmoitus konkurssitilanteissa
Kun maksetaan valvottavia palkkasaatavia, työnantajan erillisilmoitus annetaan konkurssivelallisen Y-tunnuksella. Kun maksetaan massavelkaisia palkkoja eli esimerkiksi irtisanomisajan palkkaa, se annetaan konkurssipesän Y-tunnuksella.
Esimerkki 12: Työnantajan erillisilmoitusten antaminen valvottavista palkkasaatavista ja massavelkaisista palkoista.
Esimerkki 12, taulukko 1/2
Työnantajan erillisilmoitus valvottavista palkkasaatavista konkurssivelallisen tunnisteella
Valvottavia palkkasaatavia on esimerkissä ollut 1700 euroa.
Esimerkki 12, taulukko 2/2
Työnantajan erillisilmoitus massavelkaisista palkoista konkurssipesän tunnisteella
Massavelkaisia palkkoja on esimerkissä ollut 300 euroa.
Jos yritys asetetaan konkurssiin kesken kuukauden, on konkurssiin asettamiskuukaudelta annettava kaksi työnantajan erillisilmoitusta. Konkurssivelallisen Y-tunnuksella ilmoitetaan sairausvakuutusmaksun yhteismäärä konkurssiin asettamiseen asti ja konkurssipesän Y-tunnuksella sairausvakuutusmaksun määrä konkurssin jälkeiseltä ajalta.
Esimerkki 13: Työnantajan erillisilmoitusten antaminen, kun konkurssi asetetaan kesken kuukauden.
Yritys asetetaan konkurssiin 15.8.2020. Varsinainen työnantaja eli konkurssivelallinen ilmoittaa työnantajan erillisilmoituksen kohdekaudeksi elokuun ja ilmoittaa sairausvakuutusmaksun yhteismäärän ajalta 1.–15.8.2020. Konkurssipesä antaa myös oman ilmoituksensa kohdekaudeksi elokuun ja ilmoittaa sairausvakuutusmaksun yhteismäärän ajalta 16.8.–31.8.2020.
Taulukko palkkatietoilmoitusten antamisesta.
Taulukko palkkatietoilmoitusten antamisesta tulorekisterin sijaismaksajaohjeeseen lukuun 2.4. Palkkaturva ja konkurssitilanteet
1. Sijaismaksajan ilmoitus (Uudenmaan ELY-keskus maksaa palkan palkkaturvana ja antaa ilmoituksen)
Maksajan Y-tunnus: Uudenmaan ELY-keskuksen Y-tunnus
Tulolaji: 100- ja 200-sarjan tulolajit
Eläkejärjestelynumero ja työtapaturmavakuutuksen vakuutusnumero*: Ei anneta.
Varsinaisen työnantajan ilmoitus (aika ennen konkurssia, valvottavat saatavat)
Maksajan Y-tunnus: Konkurssiin menneen työnantajan Y-tunnus
Tulolaji: 321 Sijaismaksajan maksama palkka, josta työnantaja maksaa työnantajan sosiaalivakuutusmaksut (työeläke-, sairaus-, työttömyys- sekä työtapaturma- ja ammattitautivakuutus)
Eläkejärjestelynumero ja työtapaturmavakuutuksen vakuutusnumero*: Konkurssiin menneen työnantajan eläkejärjestelynumero ja työtapaturmavakuutuksen vakuutusnumero
Varsinaisen työnantajan ilmoitus (konkurssin jälkeinen aika, massavelkaiset saatavat)
Maksajan Y-tunnus: Konkurssipesän Y-tunnus
Eläkejärjestelynumero ja työtapaturmavakuutuksen vakuutusnumero*: Konkurssipesän ottaman vakuutuksen eläkejärjestelynumero ja työtapaturmavakuutuksen vakuutusnumero
Nopeutettu palkkaturva, maksettavaksi tulevat palkat ovat palkkaturvaa, jonka konkurssipesä jakaa työntekijöille: Valvottavat saatavat
1. Sijaismaksajan ilmoitus (konkurssipesä antaa ilmoituksen)
2. Varsinaisen työnantajan ilmoitus (konkurssipesä antaa ilmoituksen konkurssivelallisen puolesta)
Nopeutettu palkkaturva, maksettavaksi tulevat palkat on palkkaturvaa, jonka konkurssipesä jakaa työntekijöille: Massavelkaiset saatavat
1. Konkurssipesän palkkatietoilmoitus
Poikkeustapaus: konkurssipesä ei teetä töitä irtisanotulle työntekijälle irtisanomisaikana, mutta maksaa irtisanomisajan palkan massavelkaisena palkkasaatavana
Eläkejärjestelynumero ja työtapaturmavakuutuksen vakuutusnumero*: Konkurssipesän ottaman vakuutuksen eläkejärjestelynumero
Vakuuttamisen poikkeustilanteen tyyppi: Ei vakuuttamisvelvollisuutta: (työtapaturma- ja ammattitautivakuutus)
2. Konkurssivelallisen palkkatietoilmoitus
Tulolaji: 324 Sijaismaksajan maksama palkka, josta työnantaja maksaa työtapaturma- ja ammattitautivakuutusmaksun
Eläkejärjestelynumero ja työtapaturmavakuutuksen vakuutusnumero*: Konkurssiin menneen työnantajan työtapaturmavakuutuksen vakuutusnumero
Maksettavaksi tulevat palkat ei palkkaturvaa (konkurssipesä maksaa palkat omilla varoillaan)
1. Sijaismaksajan ilmoitus (aika ennen konkurssia, valvottavat saatavat)
2. Varsinaisen työnantajan ilmoitus (aika ennen konkurssia, valvottavat saatavat)
3. Varsinaisen työnantajan ilmoitus (konkurssin jälkeinen aika, huom. tämä ei ole varsinainen sijaismaksajatilanne)
Tulolaji: 100- ja 200 -sarjan tulolajit, jos ei ole kyse sijaismaksajatilanteesta
* Työtapaturmavakuutuksen vakuutusnumero on annettava ilmoituksella vain, jos työntekijät on vakuutettu useammalla kuin yhdellä työtapaturma- ja ammattitautivakuutuksella.